Todda kaprimulgo

Todda kaprimulgo aŭ kaprimulgo de Todd (Setopagis heterura) estas specio de kaprimulgoj en la kaprimulga familio Kaprimulgedoj kaj unu el tri specioj en la genro Setopagis. Ĝi troviĝas en Brazilo, Kolombio, Gujano, kaj Venezuelo.del Hoyo, J., N. Collar, G. M. Kirwan, kaj C. J. Sharpe (2020). Todd's Nightjar (Setopagis heterura), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 8an de Oktobro, 2021

Taksonomio kaj sistematiko
La kaprimulgo de Todd estis kelkfoje konsiderata subspecio de la Kaprimulgo de Antonio (Nyctidromus anthonyi) kaj de la Eta kaprimulgo (Setopagis parvula), sed genetikaj, plumaraj kaj voĉaj diferencoj subtenas ĝian traktadon kiel specion. La alternativa nomo, kaprimulgo de Santa Marta, laŭ la Montoj Santa Marta de Kolombio, estis malakceptita ĉar la teritorio de la specio estas multe pli granda. La ordinaraj nomoj aludas al Walter Edmond Clyde Todd, usona ornitologo, kiu priskribis ĝin. Ĝi estas monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021

Aspekto
La kaprimulgo de Todd estas 17 ĝis 21 cm longa. La masklo estas ĝenerale griza supre, kun nigrecaj kaj flavecbrunaj strioj kaj makuloj. Ĝi havas mallarĝan cinamkoloran kolumon sur la malantaŭa kolo, blankan gorĝon, kaj malhelbrunan bruston kun fajnaj strioj kaj makuloj. Dumfluge la flugilo montras blankajn makulojn kaj supre kaj sube. Ĉiuj vostoplumoj krom la plej internaj havas okulfrapajn blankajn pintojn. La ino havas pli malhelan kronon, flavecbrunan gorĝon, kaj neniun blankon en la vosto. La vosto de ambaŭ seksoj estas pli mallonga ol tiu de aliaj simpatriaj kaprimulgoj.

Distribuado kaj habitato
La kaprimulgo de Todd troviĝas plejparte en nordorienta Kolombio kaj norda kaj centra Venezuelo. Ekzistas unu registro el Gujano kaj du en fora norda Brazilo.

La kaprimulgo de Todd loĝas en diversaj pejzaĝoj, inkluzive de la randoj de deciduaj kaj duondeciduaj arbaroj, galeriaj arbaroj, malfermaj arbaroj kaj antaŭurbaj parkoj. Ĝi ŝajnas preferi iomete montetan terenon. Laŭ alteco ĝi varias de marnivelo ĝis 1000 m en Venezuelo, sed kutime troviĝas pli malalte en Kolombio.

Kutimaro
Manĝado
La kaprimulgo de Todd manĝoserĉas per antaŭenirado de la grundo aŭ malalta ripozejo. Ĝia dieto ne estis studita detale, sed oni scias, ke ĝi konsistas plejparte, se ne tute, el insektoj.

Reproduktado
La reprodukta sezono aŭ sezonoj de la kaprimulgo de Todd ne estas difinitaj, kvankam ĝi ŝajnas diferenci tra ĝia teritorio. Ili demetas sian du-ovan ovaron rekte sur la teron, kutime sub arbusto.

Voĉo
La kanto de la kaprimulgo de Todd estas "ekvivalenta 'pik-ju, glu-glu-glu'", kantata de la grundo aŭ malalta ripozejo. Ĝiaj aliaj krioj, se ekzistas, estas nekonataj.

Statuso
La IUCN taksis la kaprimulgon de Todd kiel Malplej Zorgigan. Ĝi havas sufiĉe grandan teritorion, kaj kvankam ĝia populacio estas nekonata, oni kredas, ke ĝi estas stabila. Ĝi ŝajnas esti malofta en Kolombio kaj nekutima ĝis loke sufiĉe ofta en Venezuelo. Ĝi troviĝas en kelkaj protektitaj areoj.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko